nasin nanpa Tami (toki Tami: தமிழ் எண்கள்) li nasin nanpa lon toki Tami. ona li sama ala nasin nanpa ante lon ma Palata li jo e 0 lon tenpo pini. tenpo ni la jan li kepeken lili e nasin nanpa ni li kepeken nasin nanpa Palata Alapi.
0 li lon nasin nanpa Tami pi tenpo pini ala. lipu Kanate Tepika lon tenpo sike nanpa luka luka luka tu wan ale mute luka (1825 kepeken nasin nanpa pona) li toki e ni: 0 li lon la ona li ken pana e pona tawa pali nanpa. tenpo ni la ௦ lon nasin nanpa Tami li 0.
toki Tami lon tenpo pini li jo ala e 0 la, jan li pana e sitelen tawa 100 en 1000, ona tu li ௱ (100) li ௲ (1000).
tenpo pini la nasin nanpa Tami li sitelen sama nasin nanpa Lasina li sama nasin nanpa Palata Alapi ala. ni la jan lon tenpo pini li sitelen e 2453 sama
இரண்டு-ஆயிரம்-நான்கு-நூறு-ஐந்து-பத்து-மூன்று ௨-௲-௪-௱-௫-௰-௩
taso tenpo ni la jan li sitelen e ona sama ௨௪௫௩.
tenpo ni la jan li kepeken ala e nanpa kipisi lon nasin nanpa ni.
(II) li lon poka la ona li pana e sona ni: nimi ni li tan toki pi kulupu toki ante.